MTÜ Võrumaa Partnerluskogu tutvustus
MTÜ Võrumaa Partnerluskogu on LEADER piirkondlik tegevusgrupp, mis ühendab Võrumaa kolme valda (Antsla, Rõuge ja Võru vald v.a. Orava ja Misso piirkond). Liikmeteks on nii kohalikud omavalitsused, ettevõtjad kui mittetulundusühendused tegevuspiirkonnast. MTÜ Võrumaa Partnerluskogu on avatud ning avalikes huvides tegutsev juriidiliste isikute vabatahtlik ühendus, mille põhieesmärgiks on kohaliku initsiatiivi ning kohaliku elu arendamine, tegevuspiirkonna integreeritud strateegia koostamine, elluviimine ja arendamine tuginedes kolme sektori partnerlusele.
MTÜ Võrumaa Partnerluskogu visioon aastateks 2014-2020 on:
Aastal 2020 on Võrumaa Partnerluskogu piirkond, kus elab võrumaine kultuuripärand ja traditsioonid, kus on tugevad ja ühtehoidvad kogukonnad, rõõmsad ja ennesekindlad noored, hea ettevõtluskeskkond ja tublid väikeettevõtjad.
Arengustrateegias on kaks strateeglilist suunda - kogukondlik areng ja ettevõtluskekkkonna areng. Igal strateegilisel suunal on kaks strateegilist eesmärki, mille saavutamiseks on loodud kolm meedet: küla- ja kutluurimeede, ettevõtluse meede ning riigisisene- ja väliskoostöö meede.
Eestis tegutseb hetkel kokku 26 kohalikku tegevusgruppi, kes katavad ligi 98% maapiirkonnast. 24 kohaliku tegevusgruppi on valmis saanud oma tegevuspiirkonna kohaliku arengu strateegiad ja aastast 2009 rakendavad neid ellu, korraldades projektikonkursse strateegia tegevuste elluviimiseks.
(Allikas: Maamajanduse infokeskus, www.maainfo.ee)